Dyddiad / Date: 24 Ionawr 2025

**Mr Dafydd Llewelyn,**

**Comisiynydd Heddlu a Throsedd,**

**Heddlu Dyfed-Powys,**

**Pencadlys yr Heddlu,**

**Llangynnwr,**

**Caerfyrddin.**

Annwyl Gomisiynydd,

Ynghylch: Adolygiad o braesept arfaethedig yr heddlu ar gyfer blwyddyn ariannol 2025-2026

Ysgrifennaf atoch er mwyn cadarnhau bod Panel Heddlu a Throseddu Dyfed-Powys, yn unol â gofynion Atodlen 5 Deddf Diwygio'r Heddlu a Chyfrifoldeb Cymdeithasol 2011, wedi adolygu eich cynnydd arfaethedig o 8.6% yn y praesept ar gyfer y flwyddyn ariannol uchod yn ei gyfarfod ar 24 Ionawr 2025. A fyddech cystal â derbyn y llythyr hwn fel adroddiad y Panel mewn perthynas â'r adolygiad hwnnw.

Fel y gwyddoch, cefnogodd y Panel y praesept arfaethedig yn unfrydol ac ni wnaeth arfer ei bŵer i roi o feto.

Hoffwn fanteisio ar y cyfle hwn i ddiolch i chi, a'r swyddogion o'ch swyddfa a'r llu, am y wybodaeth gynhwysfawr a roddwyd i is-grŵp cyllid y Panel drwy gydol y flwyddyn a'r Panel ehangach yn y seminar ym mis Tachwedd 2024, ac yng nghyfarfod y Panel heddiw. Rydym yn gwerthfawrogi'n fawr eich bod chi a'r swyddogion hynny wedi bod yn agored ac yn dryloyw wrth ymdrin â'r dasg hon.

Yn gywir

*ppRJEdgecombe*

Yr Athro Ian Roffe (Cadeirydd y Panel)